จับฆ่าหนุ่ม เอสแอนด์พี ชิงไอแพด
รวบแล้ว 4 ทรชนโหดแก๊งเด็กแว้น เหิมเกริมปล้นฆ่าเหยื่อใกล้โรงพักแค่คืบ ผู้การนครบาล 2 สั่งตามไล่ล่า ให้ค่าหัว 30,000 บาท แก๊งแว้นป่วนเมืองที่เหลืออีก 3 หลังร่วมกันปล้นโทรศัพท์มือถือพนักงานขายเบเกอรี่ ขณะนั่งเล่นที่บันไดทางขึ้นด้านหน้าอาคารชินวัตร 2 เหยื่อยื้อยุดฉุดกระชากแสดงความโหดใช้มีดแทงหน้าอก 3 แผลดับอนาถ,แก๊งเด็กแว้นเหิมปล้นฆ่าเหยื่อ เปิดเผยขึ้นที่ สน.บางซื่อ เมื่อเวลา 10.00 น. วันที่ 26 พ.ย. พล.ต.ต.เจริญ ศรีศศลักษณ์ รรท ผบก.น.2 พร้อมด้วย พ.ต.อ.พัฒนา เพศยนาวิน รอง ผบก.น.2 และ พ.ต.อ.สุริยา นาคแก้ว ผกก.สน.บางซื่อ ได้ประชุมทีมสืบสวนติดตามความคืบหน้าคดีคนร้ายปล้นทรัพย์ นายสมชาย สอาดจิตร์ อายุ 28 ปี พนักงานร้านเอส แอนด์ พี สาขาอาคารชินวัตร 2 ถูกแทงเข้าที่หน้าอกซ้าย 3 แผล ก่อนนำตัวส่งโรงพยาบาลเปาโลเมโมเรียล สะพานควาย และเสียชีวิตในเวลาต่อมา เหตุเกิดเมื่อวันที่ 22 พ.ย.ที่ผ่านมา เหตุเกิดที่อาคารชินวัตร ทาวเวอร์ 2 ถนนพหลโยธิน เขตพญาไท กทม.ห่างจาก สน.บางซื่อไม่กี่ร้อยเมตร ใช้เวลาประชุม 1 ชั่วโมง,พล.ต.ต.เจริญกล่าวว่า จากการตรวจสอบจากกล้องวงจรปิดพบว่าเมื่อเวลา 23.30 น. วันที่ 22 พ.ย. นายสมชายนั่งเล่นไอแพดอยู่บริเวณบันไดทางขึ้นด้านหน้าของอาคารชินวัตร 2 คนร้ายเป็นกลุ่มเด็กแว้น ได้จอดรถ จยย.หน้าอาคาร โดยคนร้าย 1 คนเดินอ้อมมาทางด้านหลังนายสมชายเพื่อแย่งชิงไอแพด มีการยื้อยุดฉุดกระชากกันทำให้กลุ่มคนร้ายที่เหลือตรงเข้ามาทำร้ายนายสมชายใช้มีดแทงหน้าอกซ้ายจนล้มฟุบ คนร้ายทั้งหมดขี่รถ จยย.หลบหนีไปทางสะพานควาย เบื้องต้นคนร้ายมี 7 คน รถ จยย. 3 คัน ตรวจสอบเส้นทางคาดว่าน่าจะมาจากทางย่านเตาปูนหรืออาจจะเป็นเขตติดต่อ อยู่ระหว่างตรวจสอบประวัติกับ สน.ใกล้เคียงว่าคนร้ายกลุ่มดังกล่าวมีประวัติก่อเหตุมาก่อนหรือไม่ โดยศาลอนุมัติหมายจับคนร้ายตามภาพวงจรปิด เป็นชายไม่ทราบชื่อ 2 คน เลขที่หมายจับ 2417 และเลขที่ 2418/2558 ลงวันที่ 26 พ.ย.2558 ข้อหา ร่วมกันปล้น เป็นเหตุให้ผู้อื่นถึงแก่ความตาย ส่วนอีก 5 คน อยู่ระหว่างสืบสวน ทั้งนี้ ได้สั่งการให้ตำรวจสายตรวจออกตรวจพื้นที่ถี่กว่าเดิมเพื่อป้องกันเหตุ ถ้าประชาชนพบเบาะแสคนร้ายโทร.แจ้งตำรวจตลอด 24 ชั่วโมง มีรางวัลนำจับ 30,000 บาท,รอง ผบก.น.2 กล่าวอีกว่า เพื่อป้องกันไม่ให้เกิดเหตุอีก ได้บูรณาการกำลังตั้งเป็นชุดปฏิบัติการเคลื่อนที่เร็วชุดละ 10 คัน เพื่อออกตรวจค้นกลุ่มผู้ขี่รถ จยย.ต้องสงสัยตรวจสอบทำประวัติ และสายตรวจเข้มงวดมากขึ้น โดยเหตุที่เกิดขึ้นตำรวจได้รับแจ้งเหตุล่าช้าไม่สามารถสกัดจับได้ทัน นอกจากนี้จะประชาสัมพันธ์กับเจ้าหน้าที่รักษาความปลอดภัยในพื้นที่ ร่วมมือกับตำรวจเป็นการสร้างเครือข่ายป้องกัน และเข้มงวดการใช้ พ.ร.บ.คุ้มครองเด็ก ผู้ปกครองต้องรับผิดชอบร่วมกัน เนื่องจากผู้ปกครองมีการปล่อยปละละเลย ทำให้กลุ่มวัยรุ่นออกมามั่วสุมเวลากลางคืน มีการทะเลาะวิวาทบางครั้งใช้ปืน และมีดทำร้ายกัน หากประชาชนพบเบาะแสคนร้ายตามภาพที่ปรากฏสามารถโทร.แจ้งกับตำรวจตลอด 24 ชั่วโมง มีรางวัลนำจับให้ 30,000 บาท,มีรายงานข่าวว่า ตำรวจ กก.สส.บก.น.2 และฝ่ายสืบสวน สน.บางซื่อได้ร่วมกันจับกุมเยาวชนเป็นชาย 4 คน อายุระหว่าง 16-18 ปี หนึ่งในนั้นเป็นคนร้ายที่ใช้มีดแทงเหยื่อตาย เจ้าหน้าที่กำลังติดตามผู้ร่วมก่อเหตุอีก 3 คนที่เหลือ โดยจะนำผู้ต้องหาให้ผู้บังคับบัญชาแถลงข่าว ที่กองบัญชาการตำรวจนครบาล (บช.น.) ต่อไป
รวบแล้ว 4 ทรชนโหดแก๊งเด็กแว้น เหิมเกริมปล้นฆ่าเหยื่อใกล้โรงพักแค่คืบ ผู้การนครบาล 2 สั่งตามไล่ล่า ให้ค่าหัว 30,000 บาท แก๊งแว้นป่วนเมืองที่เหลืออีก 3 หลังร่วมกันปล้นโทรศัพท์มือถือพนักงานขายเบเกอรี่ 
ข่าวหน้า1,จับฆ่าหนุ่ม,ชิงไอแพด,เจริญ ศรีศศลักษณ์,ปล้นโทรศัพท์มือถือ,พนักงานขายเบเกอรี่,อาคารชินวัตร 2,กล้องวงจรปิด,ข่าว,ไทยรัฐฉบับพิมพ์